section_heading: Radnja
paragraph_text: Planet Eternija. Zli Skeletor (Frank Langella) i njegova vojska uspjeli su zauzeti dvorac Sive lubanje i zarobiti Čarobnicu (Christina Pickles), nadajući se kako će ovladati tajnim moćima istih. He-Man (Dolph Lundgren) i njegovi prijatelji; Duncan (Jon Cypher) i Teela (Chelsea Field), su pripadnici snage otpora koji pokušavaju spasiti Čarobnicu iz dvorca. Nailaze na Gwildora (Billy Barty), patuljastog i genijalnog izumitelja koji je stvorio "Kozmički ključ" koji može otvoriti portal u bilo koji kutak svemira. He-Man i njegova skupina prodiru do dvorca, ali je Skeletorova vojska prejaka te stoga bježe uz pomoć ključa u drugu dimenziju - na Zemlju, točnije, u Kaliforniju. No na putu su izgubili ključ pa krenu u potragu naći ga.